मुख्य अग्निशमन अधिकारी द्वारा जारी की गई प्राथमिक जानकारी के अनुसार दुकान में आग सुबह क़रीब 4.15 पर भड़की. उस वक़्त दुकान में काम करने वाले 15 कारीगर दुकान के अंदर ही सो रहे थे. दुकान के अंदर लगे बिजली के तारों से शुरू हुई आग धीरे धीरे ज़मीन पर पड़े लड़की के सामान और खाने की रसद में भी फ़ैल गई. 15 में से 12 कारीगर आग की चपेट में आई इस इमारत में फंस गए और जान बचाने के लिए दुकान की पहली मंज़िल पर बने एक गल्ले में जाकर बैठ गए. अग्निशम अधिकारियों ने जब उन्हें गल्ले से निकालकर राजावाड़ी अस्पताल पहुंचाया तो उन्हें मृत घोषित कर दिया गया. आग की चपेट में आई दुकान का एक हिस्सा भी क्षतिग्रस्त होकर ढह चुका है.(बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)